recursal/SuperWikiNEXT-32B huggingface dataset:
**க. சீ. சிவகுமார்** (இறப்பு: 3 பிப்ரவரி 2017) தமிழகத்தைச் சேர்ந்த சிறுகதை, புதின எழுத்தாளர் ஆவார். 150-க்கும் மேற்பட்ட சிறுகதைகளை எழுதியிருந்தார். சிறந்த சிறுகதைக்கான 'இலக்கிய சிந்தனை விருது' 2000ஆம் ஆண்டு இவருக்கு வழங்கப்பட்டது.

வாழ்க்கைக் குறிப்பு
-------------------

கன்னிவாடி சீரங்கராயன் சிவகுமார் எனும் இயற்பெயரைக் கொண்ட இவர், திருப்பூர் மாவட்டம் தாராபுரம் அருகேயுள்ள கன்னிவாடி கிராமத்தில் பிறந்தவர். திருப்பூர் பகுதியில் தமிழ்நாடு முற்போக்கு எழுத்தாளர்கள் மற்றும் கலைஞர்கள் சங்கத்துடன் இணைந்து இலக்கிய நிகழ்வுகளை நடத்தியவர்.

பத்திரிகையாளராக விகடன், தினமலர் ஆகிய நிறுவனங்களில் சில ஆண்டுகள் பணியாற்றினார்.

எட்டாம் வகுப்பு தமிழ் புத்தகங்கத்தில் "காலம் உடன் வரும்" என்னும் தலைப்பில் இவரது சிறுகதை தரப்பட்டுள்ளது.

மறைவு
-----

3 பிப்ரவரி 2017 அன்று பெங்களூருவில் மாடியில் இருந்து தவறி விழுந்து உயிரிழந்தார். அப்போது அவருக்கு வயது 46.

வெளிவந்த நூல்கள்
----------------

* கன்னிவாடி
* ஆதிமங்கலத்து விசேஷங்கள்
* குணச்சித்தர்கள்
* உப்புக்கடலை குடிக்கும் பூனை
* க. சீ. சிவகுமாரின் குறு நாவல்கள்
* குமாரசம்பவம் (விகடன் தொடர்)

மேற்கோள்கள்
-----------

1. ↑  "எழுத்தாளர் க.சீ. சிவகுமார் மாடியில் இருந்து தவறி விழுந்து மரணம்". *செய்தி*. தினமணி. பார்க்கப்பட்ட நாள் 5 பெப்ரவரி 2017. `{{cite web}}`: Check date values in: `|accessdate=` (help)
2. ↑  எழுத்தாளர் க.சீ.சிவகுமார் பெங்களூருவில் மரணம்: மாடியில் இருந்து தவறி விழுந்து உயிரிழந்த சோகம்

வெளி இணைப்புகள்
---------------

* *தழுவக் குழையும் நண்பா!* - பாஸ்கர் சக்தியின் அஞ்சலிக் கட்டுரை
* *க.சீ.சிவகுமார் - கதைகளின் நிகழ்த்துக் கலைஞன்* - தேவிபாரதியின் அஞ்சலிக் கட்டுரை
**சுரேகா சிக்ரி** *(Surekha Sikri)* ஒரு இந்திய திரைப்பட , நாடக மற்றும் தொலைக்காட்சி நடிகை ஆவார். இந்தி நாட்க அரங்குகளின் ஒரு மூத்த நடிகையாவார், 1978 ஆம் ஆண்டு அரசியல் திரைப்படமான *கிசா குர்சி கா* என்பதில் அறிமுகமானார், மேலும் பல இந்தி மற்றும் மலையாள படங்களில், அதே போல் இந்திய தொலைக்காட்சித் தொடர்களிலும் துணைக் கதா பாத்திரங்களில் நடிக்கிறார்.

சிக்ரி *தமஸ்* (1988) மற்றும் *மம்மூ* (1995) என்ற திரைப்படங்களில் அவரது பாத்திரத்திற்காக சிறந்த துணை நடிகைக்கான தேசிய திரைப்பட விருதுஅவருக்கு வழங்கப்பட்டது, 2008ஆம் ஆண்டில் *பாலிகா வாது* என்ற நிகழ்ச்சியில் எதிர்மறை கதாப்பாத்திரத்தில் நடித்ததற்கான சிறந்த நடிகைக்கான இந்தியன் டெலி விருது விருதினைப் பெற்றுத் தந்தது துணைபாத்திர சிறந்த நடிகைக்கான இந்தியன் டெலி விருது 2011 ல். கூடுதலாக, இந்தி நாடக அரங்குகளில் அவரது பங்களிப்புக்காக 1989 இல் சங்கீத நாடக அகாதமி விருது வென்றார். அவரது சமீபத்திய வெளியீடு பத்ஹாய் ஹோ (2018), இது பார்வையாளர்களிடமிருந்தும் விமர்சகர்களிடமிருந்தும் அவருக்கு மகத்தான அங்கீகாரத்தையும் புகழையும் பெற்றுத் தந்தது. மேலும் 64 வது பிலிம்பேர் விருதுகளில் சிறந்த துணை நடிகைக்கான பிலிம்பேர் விருதிற்கு பரிந்துரைக்கப்பட்டார், மேலும் அவர் தனது நடிப்பிற்காக 2019 ஸ்டார் ஸ்க்ரீன் விருதில் சிறந்த துணை நடிகைக்கான திரை விருதை வென்றார்.

ஆரம்ப வாழ்க்கை மற்றும் பின்னணி
------------------------------

சிக்ரி உத்தரப்பிரதேசம் மற்றும் அல்மோரா மற்றும் நைனிடாலில் தனது குழந்தை பருவத்தை கழித்தார். அவரது வாழ்க்கையின் ஆரம்ப கட்டத்தில், அலிகார் முஸ்லீம் பல்கலைக்கழகதில் பயின்றார். பின்னர் அவர் 1968 ஆம் ஆண்டில் தேசிய நாடக பாடசாலையில் (NSD) பட்டம் பெற்றார். அவரது தந்தை விமானப் படையில் இருந்தார், அவரது தாயார் ஒரு ஆசிரியர் ஆவார். அவர் மும்பையில் வசித்துவரும் கலைஞரான ஹேமந்த் ரெஜை திருமணம் செய்துகொண்டார், இவர்களுக்கு ராகுல் சிக்ரி என்ற மகன் பிறந்தார். 2009 அக்டோபர் 20இல் இதய செயலிழப்பு காரணமாக அவளது கணவர் ஹேமந்த் ரெஜை இழந்தார். 1989 இல் சுரேகா சிக்ரி சங்கீத் நாடக அகாடமி விருது பெற்றார்.

குறிப்பு
--------

1. ↑  NSD Graduates பரணிடப்பட்டது 18 சூலை 2011 at the வந்தவழி இயந்திரம்
2. ↑  "Biography". *Matpal*. .
3. ↑  "Acting has no age limit: Surekha Sikri". *The times of India*. .
4. ↑  Surekha Sikri at ScreenIndia பரணிடப்பட்டது 26 அக்டோபர் 2007 at the வந்தவழி இயந்திரம் yes
5. ↑  நாடகம் - நடிகர் பரணிடப்பட்டது 2008-11-06 at the வந்தவழி இயந்திரம் சங்கீத நாடக அகாதமி விருது அதிகாரப்பூர்வ பட்டியல்.
Eugnathostomata 

**கஞ்சில் சருகுமான்** (  *lesser mouse-deer, lesser Malay chevrotain*, or *kanchil* ) என்பது டிரகுலிடே குடும்பத்தைச் சேர்ந்த இரட்டைப்படைக் குளம்பியான சருகுமான் இனமாகும்.

பரவல்
-----

கஞ்சில் சருகுமான்கள் தென்கிழக்காசியாவில் பரவலாக இந்தோசீனா, மியான்மர் ( கிரா பூசந்தி ), புரூணை, கம்போடியா, சீனா (தெற்கு யுன்னான் ), இந்தோனேசியா ( கலிமந்தான், சுமாத்திரா மற்றும் பல சிறிய தீவுகள்), லாவோஸ், மலேசியா (தீபகற்ப மலேசியா, சரவாக் ), சிங்கப்பூர், தாய்லாந்து, வியட்நாம் ஆகிய நாடுகளில் காணப்படுகிறன்றன.

விளக்கம்
--------

இதுவரை அறியப்பட்ட குளம்புடைய பாலூட்டிகளில் இவை மிகச்சிறியவைகளில் ஒன்றாகும். இவற்றில் வளர்ந்தவை அளவு 45  செமீ (18 அங்குலம்) உள்ளன. இவற்றின் எடை 2 கிலோ (4.4 பவுண்டு) இருக்கும். இவை சிறிய சாவக சருகுமான்களுடன் தொடர்புடவை. இவை காட்டு நாய்களால் வேட்டையாடப்படுவதால் அச்சுறுத்தலுக்கு உள்ளாகியுள்ளன.

 சிங்கப்பூரிலிருந்து வந்த சருகு மான் குட்டி
துவக்கத்தில் இவை இரவாடிகள் என்று நம்பப்பட்டன. ஆனால் இவற்றை மேலும் ஆராய்ந்ததில் இவை பகலில் செயல்படுவதாக கண்டுபிடறியப்பட்டுள்ளன. குசுதாவால் கண்டுபிடிக்கப்பட்டபடி, இவை பெரும்பாலும் மே, நவம்பர் அல்லது திசம்பர் மாதங்களில் குட்டிகளை ஈன்றாலும். பெண் சருகுமான்கள் ஆண்டு முழுவதும் இனப்பெருக்கம் செய்யக்கூடியன என கண்டறியப்பட்டுள்ளது (குசுதா மற்றும் பலர்).

குறிப்புகள்
-----------

1. ↑  Timmins, R.; Duckworth, J.W. (2015). "*Tragulus kanchil*". *IUCN Red List of Threatened Species* **2015**: e.T136297A61978576. doi:10.2305/IUCN.UK.2015-2.RLTS.T136297A61978576.en.. பார்த்த நாள்: 19 November 2021.
| pushpin\_map = 
| map\_caption = 
| latd = | latm = | lats = | latNS = 
| longd = | longm = | longs = | longEW = 
| coordinates\_region = IN 
| coordinates\_display=
| வேறு\_பெயர்கள் =சப்த கரைக்கண்டத்தலம்
| முறையான\_பெயர் = கரைக்கண்டேஸ்வரர்
| நாடு = இந்தியா 
| மாநிலம் = தமிழ்நாடு 
| மாவட்டம் = திருவண்ணாமலை
| அமைவிடம் = செய்யாற்றின் கரையோரம், கடலாடி, கலசபாக்கம் வட்டம்
| அஞ்சல்\_குறியீடு = 606908
| சட்டமன்றம்\_தொகுதி = கலசபாக்கம்
| மக்களவை\_தொகுதி = ஆரணி
| elevation\_m = 
| மூலவர் = கரைக்கண்டேஸ்வரர்
| தாயார் = காமாட்சியம்மன்
| உற்சவர் =
| உற்சவர்\_தாயார்=
| Direction\_posture = 
| கோயில்\_குளம் = 
| Vimanam = 
| Poets = 
| Prathyaksham = 
| சிறப்புத்\_திருவிழாக்கள் = வசந்தஉற்சவம்
| கட்டடக்கலை = 
| கோயில்கள்\_எண்ணிக்கை = 
| birth\_place\_of = 
| கல்வெட்டுகள் = 
| கட்டிய\_நாள் = பத்தொன்பதாம் நூற்றாண்டு[]
| அமைத்தவர் = 
| இணையத்தளம் = 
}}

**கடலாடி கரைகண்டீஸ்வரர் கோயில்** தமிழ்நாட்டில் திருவண்ணாமலை மாவட்டம், கடலாடி என்னும் ஊரில் அமைந்துள்ள சிவன் கோயிலாகும்.

10 நூற்றாண்டு

கோயில் அமைப்பு
--------------

இக்கோயிலில் வன்னீஸ்வரர், காமாட்சியம்மன் சன்னதிகளும், விநாயகர், முருகர் வள்ளி தெய்வானை, தட்சிணாமூர்த்தி, லிங்கோத்பவர், சண்டிகேஸ்வரர், துர்க்கை, நவக்கிரகம், பைரவர், நந்தி. உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி ஒருகாலப் பூசை நடக்கின்றது. சித்திரை மாதம் வசந்தஉற்சவம் முக்கிய திருவிழாவாக நடைபெறுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help)
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help)
**கடல் மாலை திட்டம்** (Sagar Mala project) இந்தியத் துறைமுகங்களை சர்வதேச தரத்திற்கு உயர்த்தி அமைப்பதே கடல் மாலைத் திட்டத்தின் நோக்கமாகும். இதனால் நாட்டின் கடற்கரை பகுதிகளில் தொழில் மற்றும் போக்குவரத்து வசதிகள் மேம்படும்.
,பழைய மீன்பிடி துறைமுகங்களையும், வணிக துறைமுகங்களையும் மேம்படுத்தும் திட்டத்திற்காக இந்திய அரசு 70,000 கோடி ரூபாய் முதலீடு செய்ய தீர்மானித்துள்ளது.

பயன்கள் :
1, உள்நாட்டு நதிநீர் போக்குவரத்து சார் பலன்கள்.

2, சாலை போக்குவரத்து பெருமளவு தவிக்க படும், பயன்பாட்டு எரிபொருள் சிக்கனம்

3, சர்வ தேச அளவில் வாணிபம் சிறக்கும் மற்றும் உள்நாட்டு வாணிபம் எளிமை படுத்தபடும்.

4, நாட்டின் பொருளாதாரம், பாதுகாப்பு மாற்றும் தற்சார்பு கொள்கை பெருமளவு நிறைவேற்றபட்டு செயல்வேகம் கொள்ளும்

பின்னணி
-------

இந்தியாவில் 12 துறைமுகங்களையும், 1208 தீவுகளையும் மேம்படுத்தும், இந்திய கப்பல் போக்குவரத்து அமைச்சகம் திட்டமிட்ட, கடல் மாலைத் திட்டத்திற்கு 25 மார்ச் 2015இல் இந்திய மத்திய அமைச்சரவை ஒப்புதல் அளித்தது. 
தேசிய சாகர் மாலை உயர்மட்ட குழுவில் (NSAC) இந்திய கப்பல் போக்குவரத்து அமைச்சர், இத்திட்டத்திற்கு நிதியுதவி வழங்கும் மத்திய அரசின் துறைகளுக்கான அமைச்சர்கள் மற்றும் மாநில முதல்வர்கள் அல்லது மாநில துறைமுக அமைச்சர்கள் உறுப்பினர்களாக இருப்பர்.

இந்திய அரசு, **சாகர்மாலை வளர்ச்சி நிறுவனத்தை** (Sagarmala Development Company) 20 சூலை 2016இல் 1,000 கோடி ரூபாய் மூலதனத்துடன் துவக்கியது. இந்திய அரசு தனது பங்காக சாகர் மாலை வளர்ச்சி நிறுவனத்தில் முதலில் 90 கோடி ரூபாய் பங்கு முதலீடு செய்துள்ளது.

உத்தேச துறைமுகங்கள்
-------------------

சாகர் மாலை திட்டத்தின் கீழ் ஆறு பெருந்துறைமுகங்கள் நிறுவ திட்டமிடப்ப்பட்டுள்ளது. அவைகள்:

| மாநிலம் | இடம் | துறைமுகம் |
| --- | --- | --- |
| கேரளம் | விழிஞம் | விழிஞ்ஞம் பன்னாட்டுத் துறைமுகம் |
| தமிழ்நாடு | குளச்சல் | குளச்சல் இனயம் துறைமுகம் |
| மகாராட்டிரா | வாத்வான் | வாத்வான் துறைமுகம் |
| கர்நாடகா | தடடி | தடடி துறைமுகம் |
| ஆந்திரப் பிரதேசம் | மச்சிலிப்பட்டினம் | மச்சிலிப்பட்டினம் துறைமுகம் |
| மேற்கு வங்காளம் | சாகர் தீவு | சாகர் தீவு துறைமுகம் |

மேற்கோள்கள்
-----------

1. ↑  "Concept Note on Sagar Mala Project:Working Paper" (PDF). Ministry of Shipping, Government of India. Archived from the original (PDF) on 25 மார்ச் 2016. பார்க்கப்பட்ட நாள் 4 July 2015. `{{cite web}}`: Check date values in: `|archive-date=` (help)
2. ↑  *Sagarmala project: Government to spend Rs 70,000 crore on 12 major ports, says Nitin Gadkari*, தி எகனாமிக் டைம்ஸ், 6 October 2015
3. ↑  *Sagarmala project launched*, 4 August 2015, archived from the original on 25 செப்டம்பர் 2017, பார்க்கப்பட்ட நாள் 22 அக்டோபர் 2016 `{{citation}}`: Check date values in: `|archive-date=` (help)
4. ↑  "Cabinet gives 'in principle' nod to concept of Sagarmala project". Economic Times, Times of India. 27 March 2015. .
5. ↑  "Sagarmala: Concept and implementation towards Blue Revolution". Press Information Bureau. 25 March 2015. .
6. ↑
7. ↑

வெளி இணைப்புகள்
---------------
சிவப்பு கந்திரி காளை
சிவப்பு கந்திரி பசு
**சிவப்பு கந்திரி மாடு** (Red Kandhari) உள்ளூரில் **லால் கந்திரி** என அழைக்கப்படும் இவை இந்தியாவின் நாட்டு மாட்டு இனங்களில் ஒன்றாகும். இவை அவற்றின் ஆழ்ந்த சிவப்பு நிற தோலின் நிறத்தால் கிட்டத்தட்ட உலகம் முழுக்க இப்பெயரால் அழைக்கப்படுகிறன. இவை மகாராட்டிரத்தின் மராத்வாடா வட்டாரத்தின் நாந்தேட் மாவட்டத்தின், லாத்தூர், கந்தார் வட்டங்கள், பிரபானி மாவட்டப் பகுதிகள், மற்றும் இதை ஒட்டிய வட கர்நாடகப் பகுதிகளில் காணப்படுகின்றன. இந்த இன மாடுகளுக்கு 4 கி.பி. இல் கந்தர் பகுதியை ஆண்ட மன்னர் சோமதேவராய அரசின் ஆதரவு இருந்த‍தாக அறியப்படுகிறது. இந்த மாடுகள் நடுத்தர அளவில் வலுவான தோற்றத்தில் இருக்கும். கந்திரி மாடுகள் பரவலாக முதன்மையாக கடினமான பணிகளுக்காக, பயன்படுத்தப்படுகின்றன.

மேற்கோள்கள்
-----------

1. ↑  "Red Kandhari". Animal Husbandry Department , Government of Maharashtra. பார்க்கப்பட்ட நாள் 16 May 2015.
2. ↑  "Holy Cow". பார்க்கப்பட்ட நாள் 16 May 2015.
3. ↑  "Indian Breeds of Cattle". Cowpedia. பார்க்கப்பட்ட நாள் 16 May 2015.
4. ↑  "STATUS, CHARACTERISTICS AND PERFORMANCE OF RED KANDHARI CATTLE BREED IN ITS NATIVE TRACT". R K PUNDIR, P K SINGH. பார்க்கப்பட்ட நாள் 16 May 2015.
5. ↑  "Cattle Biodiversity of India". Archived from the original on 3 மார்ச் 2016. பார்க்கப்பட்ட நாள் 16 May 2015. `{{cite web}}`: Check date values in: `|archive-date=` (help)
**கண்டாச்சிபுரம் இராமநாதீசுவரர் கோயில்** என்பது விழுப்புரம் மாவட்டம் கண்டாச்சிபுரத்திலுள்ள சிவன் கோயிலாகும்.

தலவரலாறு
--------

இராமன், சீதையைத் தேடி வரும்போது, சிவபூசை செய்தல் பொருட்டு மணலினால் லிங்கத்தை செய்து வழிப்பட்டதாக கூறப்படுகிறது. இராமபிரான் வழிப்பட்டதால் இறைவனுக்கு "இராமநாதேசுரர்" என்று பெயர் வழங்கப்படுகிறது.

அமைவிடம்
--------

இக்கோயில் கண்டராதித்த சோழன் காலத்தில் நிறுவப்பட்டது. இக்கோவில் மடவிளாகம் ஏரிக்கரையில் அமைந்துள்ளது. இக்கோயில் கல்வெட்டுகளில் "நெற்குப்பையான் கண்டராதித்தபுரம்" என காணப்படுகிறது. கண்டராதித்தன் பெயரால் இவ்வூர் கண்டராதித்தபுரம் என்றாயிற்று.

சந்நிதிகள்
----------

அம்பாள் சௌந்தர்ய ஞானாம்பிகை, செல்வ விநாயகர், அறுபத்து மூவர், சோமஸ்கந்தர், இராமன் சீதை லட்சுமணன் ஆஞ்சநேயர், கஜலட்சுமி, நடராஜர் ஆகிய சந்நிதிகள் உள்ளன.

கோவிலின் உள்ளே கருவறைச் சுவரில் கல்வெட்டுகள் உள்ளன. கருவறைக்குச் செல்லும் வாயிலின் தென்பகுதியில் இராமர், சீதை, அனுமன் சிவபூஜை செய்யும் சிற்பங்கள் சுவரில் உள்ளன.

### திருவிழாக்கள்

* சமயக் குரவர் குருபூசை,
* ஐப்பசியில் கந்த சஷ்டி,
* தை மாதத்தில் பிரமோற்சவம் பத்து நாட்கள்,
* சோம வார வழிபாடு,
* விசாக வழிபாடு,
* மார்கழித் திங்கள் வழிபாடு,
* பிரதோஷ வழிபாடு,
* தேர் பவனி
* சனிப் பிரதோஷம்
* திருவூடல் விழா

மேற்கோள்கள்
-----------

1. 1 2  "ராமநாதீஸ்வரர் கோவிலில் திருவூடல் விழா!". *Dinamalar*. 30 ஜன. 2017. `{{cite web}}`: Check date values in: `|date=` (help)
2. ↑  "கண்டாச்சிபுரம் ராமநாதீஸ்வரர் கோவிலில்சனிப்பிரதோஷம் சிறப்பு வழிபாடு". *Dinamalar*. 30 ஜன. 2017. `{{cite web}}`: Check date values in: `|date=` (help)
**சர் சித்தூர் மாதவன் நாயர்** (C. Madhavan Nair) (24 சனவரி 1879 - 3 மார்ச் 1970) என்பவர் ஒரு இந்திய வழக்கறிஞர் ஆவார். இவர் சென்னை உயர் நீதிமன்ற நீதிபதியாகவும், அந்தரங்கமான சபையின் நீதித்துறை குழு உறுப்பினராகவும் பணியாற்றினார்.

ஆரம்பகால வாழ்க்கை
-----------------

இவர் சென்னை மாகாணத்தின், மலபார் மாவட்டத்தில், (இப்போது பாலக்காடு மாவட்டம், கேரளம் ) பிறந்தார். இவர் சி சங்கரன் நாயரின் மருமகனாவார். மாதவன் நாயர் பாலக்காடு விக்டோரியா கல்லூரியில் கல்வி பயின்றார். மேலும் தன் மெட்ரிகுலேசன் படிப்பை சென்னை பச்சையப்பன் உயர்நிலைப் பள்ளியில் முடித்தார். இவர் சென்னை கிறித்துவக் கல்லூரி மற்றும் சென்னை சட்டக் கல்லூரியில் பட்டம் பெற்றார். அதன்பிறகு தன் முதுகலைப் படிப்பை இலண்டன் பல்கலைக்கழகக் கல்லூரியில் முடித்து மிடில் டெம்பிலில் வழக்கறிஞராக பதிவு செய்துகொண்டார்.

தொழில்
------

மாதவன் நாயர் 1904 இல் மதராஸ் உயர் நீதிமன்றத்தில் வழக்கறிஞர் தொழிலைத் தொடங்கினார். மேலும் மெட்ராஸ் லா ஜர்னல் பத்திரிக்கையின் நிருபராகவும் பணியாற்றினார். இவர் 1919 முதல் 1923 வரை அரசாங்க பிளேடராகவும், 1923-24ல் மதராஸ் மாகாண அரசு தலைமை வழக்கறிஞராகவும் பணியாற்றினார். 1924 ஆம் ஆண்டில், இவர் தற்காலிக நீதிபதியாக நியமிக்கப்பட்டபோது இவர் தன் அரசு தலைமை வழக்கறிஞர் பதவியை ராஜினாமா செய்ய வேண்டியிருந்தது. பின்னர் அப்பதவிக்கு டி. ஆர். வெங்கடராம சாஸ்திரி பொறுப்பேற்றார். 1927 இல் நிரந்தர நீதிபதியாக மாதவன் நாயர் நியமிக்கப்பட்டார். 1939 சனவரி 2, அன்று ஓய்வு பெறும் வரை மெட்ராஸ் உயர் நீதிமன்றத்தின் நீதிபதியாக பணியாற்றினார். 1941 ஆம் ஆண்டில், ஐக்கிய இராச்சியத்தின் பிரிவி கவுன்சிலுக்கு மாதவன் நாயர் நியமிக்கப்பட்டார்.

குடும்பம்
---------

இவர் சர் சி. சங்கரன் நாயரின் மகளும் இவரது உறவினருமான பாலாட் பருகுட்டி அம்மாவை (பின்னர் லேடி மாதவன் நாயர்) மணந்தார். இந்த இணையருக்கு பிரிகேடியர் பாலாட் சங்கரன் நாயர், பாலாட் மாதவன் நாயர் என்ற இரு மகன்களும், பாலாட் நாராயணி மகாதவா மேனன் என்ற ஒரு மகளும் இருந்தனர். மாதவன் நாயர் தம்பதியினர் மதராசின் மகாலிங்கபுரம் அருகே உள்ள மாதவன் நாயர் காலனியில் உள்ள லின்வுட் என்ற இல்லத்தில் வசித்து வந்தனர். மாதவன் நாயர் காலனியில் உள்ள அய்யப்பா கோயிலின் பிரதான பக்கதராக லேடி மாதவன் நாயர் இருந்தார். இவர்களின் மகளான நாராயணி பரக்கத் மாதவ மேனன் ஐ. சி. எஃசை மணந்தார், பார்வதி ராம்குமாரன் மற்றும் சானகி நாயர் ஆகிய இரு குழந்தைகளையும் பெற்றார். சர் சி. எம். நாயரின் மகன் பாலாட் மாதவன் நாயர் பரக்கட் ரெமா உன்னியை மணந்தார், அவருக்கு சிரீலதா, மாதவன் மற்றும் உசா என்ற மூன்று குழந்தைகள் உள்ளனர்

குறிப்புகள்
-----------
**தி ஓபராய், குர்கான்** (The Oberoi), குர்கானில் அமைந்துள்ள ஒரு ஐந்து நட்சத்திர மதிப்பு கொண்ட ஹோட்டல் ஆகும். இது புது டெல்லியின் புறநகர்ப்பகுதியில் அமைந்துள்ளது. குர்கானை அடிப்படையாக்க் கொண்ட ஆர்பிட் ரிசார்ட்ஸ்க்கு இது சொந்தமானதாக இருப்பினும் ஓபராய் ஹோட்டல்கள் மற்றும் ரிசார்ட்ஸ் நிறுவனத்தினால் நிர்வகிக்கப்படுகிறது. ஓபராய் குர்கான் ஹோட்டல் சுமார் 4 பில்லியன் மதிப்பில் (63 மில்லியன் டாலர்) மதிப்பில் உருவாக்கப்பட்டது. ஏப்ரல் 13, 2011 இல் வணிக ரீதியாக பயணம் செய்பவர்களுக்கான உணவுச் சேவையினை திறந்தது. டிரிடென்ட் ஹோட்டலுக்கு அடுத்தபடியாக அமைந்துள்ள இந்த ஹோட்டல் தேசிய நெடுஞ்சாலை–8 க்கு மிக அருகில் அமைந்துள்ளது.

ஜனவரி 2012 இல் ‘2011 ஆம் ஆண்டின், உலகின் முன்னணி மதிப்புமிக்க ஹோட்டல்’ என்ற பெயரினைப் பெற்ற முதல் இந்திய ஹோட்டலாக ஓபராய் குர்கான் ஹோட்டல் அமைந்தது. இந்தப் பட்டத்தினை பயணம் மற்றும் சுற்றுலா வணிகத்திற்கான ஆஸ்கார்ஸ் நிறுவனம் ‘உலகின் பயண விருதுகள்’ விழாவில் வழங்கியது. அதற்கு முன்பு டிசம்பர் 2011 இல், சிஎன்என்கோ (CNNGo) வலைத்தளம் ‘பயணம் செய்ய வேண்டிய இந்தியா வின் 11 ஹோட்டல்கள்’ பட்டியலில் ஓபராய் குர்கான் ஹோட்டலினையும் சேர்த்திருந்தது குறிப்பிடத்தக்கது.

இருப்பிடம்
----------

ஓபராய் குர்கான் ஹோட்டல் குர்கான் நகரின் மையப்பகுதியில் அமைந்துள்ளது. ஓபராய் ஹோட்டல், புது டெல்லி நகர மையத்தில் இருந்து 25 கிலோ மீட்டர் தொலைவில் அமைந்துள்ளது. இது சாலை மற்றும் மெட்ரோ ரயில் மூலமாக எளிதில் செல்லும் வண்ணம் இணைந்துள்ளது. இரு முக்கிய ரயில் நிலையங்களான புது டெல்லி ரயில் நிலையம் மற்றும் நிசாமுதீன் ரயில் நிலையம் போன்றவற்றினை ஓபராய் ஹோட்டலில் இருந்து 35 முதல் 45 நிமிடங்கள் பயணத்திலேயே அடைந்துவிடலாம். ஹோட்டலில் இருந்து, டிஎல்எஃப் சைபர் மையம் (தோராயமாக) 3 கிலோ மீட்டர் தூரத்திலும், ஓய்வுப் பள்ளத்தாக்கு (தோராயமாக) 7 கிலோ மீட்டர் தூரத்திலும், கனவுகளின் ராஜ்ஜியம் எனும் பகுதி (தோராயமாக) 9 கிலோ மீட்டர் தூரத்திலும் அமைந்துள்ளது.

அறைகளும் இதர வசதிகளும்
----------------------

இங்கு லக்சூரி மற்றும் டீலக்ஸ் அறைகள் உள்ளன. குளிர்பதனம், உயர்தூக்கி, மாற்றுத் திறனாளிகளுக்கானவசதிகள், புகைப்பிடிக்கக் கூடாத அறைகள், சேர்ந்திருக்கும் அறைகள், கதவு திறந்துவிடுபவர், விரைவாக பதிவிடுதல் மற்றும் வெளியேறுதல், பெண் பயணிகளுக்கான அறை, அறைச் சேவை, கட்டணத்துடன் கூடிய கம்பியில்லா இணையச் சேவை, விருந்தளிக்கும் வசதி மற்றும் கூப்பிடும்படியான மருத்துவர் வசதி போன்றவை இங்கு அளிக்கப்படும் வசதிகள் ஆகும்.

குறிப்புகள்
-----------

1. ↑  "Oberoi opens 5-star hotel in Gurgaon". Business Standard. 13 April 2011.. பார்த்த நாள்: July 2, 2015.
2. ↑  "Oberoi group opens property in Gurgaon". The Hindu. 12 April 2011.. பார்த்த நாள்: July 2, 2015.
3. ↑  "The Oberoi Gurgaon wins travel 'Oscar' at the World Travel Awards, even as India beats competition to be voted best destination". Daily Mail. 19 January 2012.. பார்த்த நாள்: July 2, 2015.
4. ↑  "The Oberoi, Gurgaon is World's Leading Luxury Hotel". Business Standard.. பார்த்த நாள்: July 2, 2015.
5. ↑  "11 Indian hotels to visit in 2012". CNNGo. 13 December 2011.. பார்த்த நாள்: July 2, 2015.
6. ↑  "The Oberoi Gurgaon Facilities". cleartrip.com.. பார்த்த நாள்: July 2, 2015.
7. ↑  "Is this Delhi's best Presidential Suite?". Conde Nast Traveller. 7 February 2011. Archived from the original on 18 ஜூன் 2015. பார்க்கப்பட்ட நாள் July 2, 2015. `{{cite web}}`: Check date values in: `|archive-date=` (help)
ஈரானில் சபாலன் மலைத்தடத்தில் ஒரு **கனிம நீர்** ஊற்று
**கனிம நீர்** (*Mineral water*) என்பது ஒரு கனிம நீரூற்றில் இருந்து கிடைக்கும் தண்ணீராகும். தாதுக்கள், உப்புகள் மற்றும் கந்தகச் சேர்மங்கள் போன்ற பல்வேறு கனிமங்கள் இதில் சேர்ந்திருக்கும். கனிம நீரூற்றில் கிடைக்கும் கனிம நீரில் ஏராளமான வாயுக்களும் இடம்பெற்றிருக்கலாம். இவ்வாயுக்களின் இருப்பு அல்லது இல்லாமைக்கு ஏற்ப கனிமநீரின் தோற்றம் மாறுபடலாம். 

பாரம்பரியமாக கனிம நீர் அவற்றின் நீரூற்று மூலங்களில் பயன்படுத்தப்பட்டது அல்லது நுகரப்பட்டது. குளியல், குளியல் சிகிச்சை அல்லது பொழுதுபோக்கிற்காக இக்கனிமநீர் முதன்மையாக பயன்படுத்தப்பட்டது. நிலத்திலிருந்து கனிம நீர் வெளிப்படுவதும், அந்நீரை உடல் நலத்திற்கு ஏற்றதாகக் கருதி மக்கள் அதை அருந்தச் செல்வதும் காலங்காலமாகப் பின்பற்றப்பட்டது. இவ்விடங்கள் மருந்து நீரூற்றுகள் என்றும், இங்கு மேற்கொள்ளப்படும் சிகிச்சை குளியல் மருத்துவம் என்ற பெயராலும் அழைக்கப்பட்டன. 

இன்று, நுகர்வுக்காக கனிமநீர் புட்டிகளில் அடைக்கப்படுவது மிகவும் பொதுவான நடைமுறையாகி உள்ளது. தண்ணீரை நேரடியாக அணுகுவதற்காக கனிமநீர் தளத்திற்கு பயணம் செய்வது இப்போது அசாதாரணமானதாக மாறியுள்ளது. மேலும் பல சந்தர்ப்பங்களில் பிரத்தியேக வணிக உரிமை, உரிமைகள் காரணமாக சாத்தியமில்லாமலும் போகிறது. கனிமநீர் என்ற பெயரில் 4,000 எண்ணிக்கைக்கும் மேற்பட்ட வணிகப் பெயரில் தண்ணீர் உலகளவில் வணிக ரீதியாக கிடைக்கின்றன.

  

பல இடங்களில் "கனிம நீர்" என்பது குழாய் நீருக்கு மாறாக, புட்டிகளில் கார்பனேற்றம் செய்யப்பட்ட நீர் அல்லது சோடா தண்ணீரைக் குறிக்கப் பயன்படுத்தப்படுகிறது.

உட்கூறுகள்
----------

கனிம நீர்.
தண்ணீரில் கால்சியம் மற்றும் மக்னீசியம் அயனிகள் அதிகமாகக் கலந்திருந்தால் அது கடினநீர் எனப்படுகிறது. குறைவாக கால்சியம் மற்றும் மக்னீசியம் அயனிகள் கரைந்திருந்தால் அந்நீர் மென்மையாக இருப்பதாகவும் விவரிக்கப்படுகிறது. 

ஒரு மில்லியனுக்கு குறைந்தது 250 பாகங்கள் திடப்பொருட்கள் கரைந்திருக்கும் நீர் கனிம நீராகும் என்று அமெரிக்க உணவு மற்றும் மருந்து நிர்வாகம் கனிமநீரை வகைப்படுத்துகிறது.

ஐரோப்பிய ஒன்றியத்தில், நீர் மூலத்தில் புட்டிகளில் அடைக்கப்படும் நீரை அல்லது குறைந்தபட்ச சிகிச்சைக்கும் உட்படுத்தப்படாத நீரை கனிம நீர் என்று கூறுகிறார்கள்.

மேலும் காண்க
------------

* புட்டித் தண்ணீர்
* குடி நீர்
* நீர்த் தரம்

மேற்கோள்கள்
-----------

1. ↑  Mineral Waters of the World
2. ↑  "Hard Water". USGS. 8 April 2014. பார்க்கப்பட்ட நாள் 16 May 2015.
3. ↑  "CFR - Code of Federal Regulations Title 21". *www.accessdata.fda.gov*. பார்க்கப்பட்ட நாள் 2020-12-04.
4. ↑  EU Directive 2009/54/EC

புற இணைப்புகள்
--------------

விக்கிமீடியா பொதுவகத்தில்,  
 ***கனிம நீர்***   
என்பதில் ஊடகங்கள் உள்ளன. 



Search Wiktionary
விக்சனரியில் ***கனிம நீர்*** என்னும் சொல்லைப் பார்க்கவும்.

* Bottled Water of the World: Worldwide Bottled Water Brands Listed by Country
* Eupedia: *List of European mineral water brands with mineral analysis*
* "Mineral Waters". *New International Encyclopedia*. (1905).

|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* Spain
* France
* BnF data
* ஜெர்மனி
* Israel
* அமெரிக்க ஐக்கிய நாடுகள்
* செக் குடியரசு

 |
**இசபெல்லா** (Isabela) என்பது பிலிப்பீன்சின் லூசோனின், ககயன் பள்ளத்தாக்குப் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் இலாகன் ஆகும். இதுவே பிலிப்பீன்சின் இரண்டாவது மிகப்பெரிய மாகாணம் ஆகும். இம்மாகாணத்தில் 1,018 கிராமங்களும், 34 மாநகராட்சிகளும் உள்ளன. இதன் தற்போதைய மாகாண சபை ஆளுநர் மூன்றாம்ஃ பபுஸ்டினோ ஹி. டி (Faustino G. Dy III) ஆவார். 2015 ஆம் ஆண்டின் சனத்தொகைக் கணக்கெடுப்புக்கு அமைவாக இசபெல்லா மாகாணத்தின் சனத்தொகை 1,593,566 ஆகும். இதன் மொத்த நிலப்பரப்பளவு 12,414.93 சதுர கிலோமீற்றர்கள் ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 2ஆம் மாகாணமாகவும் சனத்தொகையின் அடிப்படையில் 15ஆம் மாகாணமாகவும் காணப்படுகின்றது. அத்துடன் இம்மாகாணத்தில் இலோகானோ, தகலாகு, ஆங்கிலம் உள்ளடங்கலாக ஐந்து பிரதான மொழிகள் பேசப்படுகின்றன.

மேற்கோள்கள்
-----------

1. ↑  "List of Provinces". *PSGC Interactive*. Makati City, Philippines: National Statistical Coordination Board. Archived from the original on 21 ஜனவரி 2013. பார்க்கப்பட்ட நாள் 30 December 2013. `{{cite web}}`: Check date values in: `|archive-date=` (help); Unknown parameter `|=` ignored (help)
2. ↑  "Population of the provine". Archived from the original on 2011-07-09. பார்க்கப்பட்ட நாள் 2017-01-10.`{{cite web}}`: CS1 maint: unfit URL (link)
**கனடாவின் பழங்குடி மக்கள்** என்பது ஐரோப்பியர்கள் கனடாவிற்கு குடியேற வர முன்பு பல்லாயிரக்கணக்கான ஆண்டுகளாக இங்கு வாழ்ந்த மக்கள் ஆவர். இவர்கள் பல நாடுகளைக் சார்ந்தவர்களாக, பல மொழிகளை, பண்பாடுகளை, தொழில்நுட்பங்களை, சமூகப் பொருளாதார முறைமைகளைக் கொண்டவர்களாக இருந்தார்கள். இன்று இவர்கள் முதற் குடிமக்கள், இனுவிட், மேட்டிசு
மூன்று வகையா அடையாளம் படுத்தப்படுகிறார்கள். 2006 புள்ளிவிபரங்களின் படி, கனடாவின் மொத்த சனத்தொகையில் 1,172,790 அல்லது 3.8% விழுக்காட்டு மக்கள் பழங்குடிகள் ஆவர். இதில் 600 தனித்துவமான முதற்குடி அரசுகள், அவர்களின் தனித்துவமான பண்பாடு, மொழி, கலைகளோடு இருக்கிறார்கள்.

முதலில் வந்த ஐரோப்பியர்கள் இந்தக் குளிர் தேசத்தில் எவ்வாறு தப்பிப் பிழைத்தல் என்பதை பழங்குடி மக்களிடம் இருந்தே கற்றுக் கொண்டார்கள். எனினும் தொடர்ந்த ஐரோப்பியர்களின் குடியேற்றமும் ஆதிக்கமும் இவர்களின் மக்கள் தொகையையும் வாழ்வியலையும் சிதைத்தது. ஐரோப்பியர் வந்தபோது தனிச் சொத்துரிமை என்ற கருத்துருவையே கொண்டிருக்காத இந்த மக்களிடம் இருந்து பெரும் நிலப் பகுதிகளை மிகக் சொற்ப விலைக்கு வாங்கினர். ஐரோப்பியர்களை இவர்கள் எதிர்த்தார்கள் என்றாலும், தொழில்நுட்பத்திலும் ஒழுங்கமைப்பிலும் மேம்பட்டு இருந்த ஐரோப்பியர்கள் இவர்களை வெற்றி கொண்டார்கள். பண்பாட்டு assimilation கொள்கையை வலியுறுத்திய ஐரோப்பிய கனேடிய அரசுகளால் இவர்களில் கணிசமான பகுதியினர் கட்டாயமாக கிறித்தவ சமயத்துக்கு மதம் மாற்றப்பட்டார்கள், கிறித்தவ கல்லூரிகளில் கட்டாயப் கல்வி பெற்றார்கள். இவர்களின் வாழ்வியல் பொருளாதார மூலங்கள் சிதைக்கப்பட்டதால் இவர்கள் கனேடிய அரசைத் தங்கி வாழும் நிலைக்கு தள்ளப்பட்டு உள்ளார்கள்.

இதனையும் காண்க
--------------

* கனடா உறைவிடப் பள்ளிகள்
* கனடியப் பழங்குடி மக்கள்
* 2021 கனடா பூர்வ குடிகள் உறைவிடப் பள்ளிகளில் பிணக்குழிகள் கண்டுபிடிப்பு
* கனடாவின் உண்மை மற்றும் நல்லிணக்க ஆணையம்
* பூர்வ குடிகள்

ஆதாரங்கள்
---------

1. ↑  "Aboriginal Identity (8), Sex (3) and Age Groups (12) for the Population of Canada, Provinces, Territories, Census Metropolitan Areas and Census Agglomerations, 2006 Census – 20% Sample Data". *Census > 2006 Census: Data products > Topic-based tabulations >*. Statistics Canada, Government of Canada. 2008-06-12. Archived from the original on 2009-04-20. பார்க்கப்பட்ட நாள் செப்டம்பர் 18, 2009. `{{cite web}}`: Check date values in: `|accessdate=` (help); Unknown parameter `|=` ignored (help)
**வி. பாலகுமாரன்** என்பவர் ஒரு காலத்தில் இலங்கையில் ஈழப் புரட்சிகர மாணவர் அமைப்பின் (ஈரோஸ்) இரண்டு உயர்நிலைத் தலைவர்களில் ஒருவராக இருந்தவர். 1990 ஆம் ஆண்டில், இவரும் ஈரோஸ் உறுப்பினர்களில் பெரும் பகுதியினர் அமைப்பை விட்டு வெளியேறி தமிழீழ விடுதலைப் புலிகள் அமைப்பில் இணைந்தனர். பாலகுமாரன் விடுதலைப் புலிகளின் அரசியல் பிரிவினையில் செயற்படுவதாக நம்பப்படுகிறது.

பின்னணி
-------

தமிழீழ விடுதலைப் புலிகளின் மூத்த தலைவரான பாலகுமாரன் வடகிழக்கு இலங்கையில் ஒரு சிறிய காட்டில் தமிழ் கிளர்ச்சியாளர்களை வீழ்த்திய இராணுவத்தினரின் தாக்குதலில் பலத்த காயம் அடைந்ததாகத் தெரிவிக்கப்படுகிறது. ஜனவரி 29, 2009 அன்று பாலகுமாரன் படுகாயமடைந்ததாக அறிவிக்கப்பட்டது.

மேற்கோள்கள்
-----------


1. ↑  "People should fight for peace -Balakumaran". 2003-04-22.. பார்த்த நாள்: 2008-12-21.
2. ↑  "Eminent Tamil novelist and scriptwriter V Balakumaran dead". *Hindustan Times*. 16 May 2018. பார்க்கப்பட்ட நாள் 23 April 2021.
3. ↑  "Tamil novelist and scriptwriter V Balakumaran passes away at 71". *indulgexpress.com*. பார்க்கப்பட்ட நாள் 23 April 2021.
4. ↑  TamilNet. "TamilNet". *www-tamilnet-com.translate.goog* (in ஆங்கிலம்). பார்க்கப்பட்ட நாள் 2022-04-19.
**டி. சுப்பராமி ரெட்டி** (*T. Subbarami Reddy*, பிறப்பு 17 செப்டம்பர் 1943) ஒரு இந்தியத் தொழிலதிபரும், அரசியல்வாதியும், தெலுங்குத் திரைப்பட தயாரிப்பாளரும், அறப்பணிகளை செய்து வருபவருமாவார். 1993ஆம் ஆண்டில் இவர் *பகவத் கீதை* என்ற சமசுகிருதத் திரைப்படத்தைத் தயாரித்தார். இது 40வது தேசிய திரைப்படப் விருதுகளில் சிறந்த திரைப்படத்திற்கான தேசியத் திரைப்பட விருதைப் பெற்றது.

இவர் இந்திய தேசிய காங்கிரசில் உறுப்பினராக இருக்கிறார். இவர் இந்திய நாடாளுமன்ற உறுப்பினராகவும் இருந்தார். மாநிலங்களவையில் ஆந்திராவை பிரதிநிதித்துவப்படுத்தினார். விசாகப்பட்டினம் மக்களவைத் தொகுதியிலிருந்து 1996 மற்றும் 1998 ஆண்டுகளில் இரண்டு முறை 11 மற்றும் 12 வது மக்களவைக்குத் தேர்ந்தெடுக்கப்பட்டார். இவர் 2002இல் மாநிலங்களவை உறுப்பினராக தேர்ந்தெடுக்கப்பட்டார். மூன்றாவது முறையாகவும் தொடர்ந்து இருந்தார்.

இவர் பல்வேறு நாடாளுமன்றக் குழுக்களில் உறுப்பினராக இருந்தார். 2006 -2008க்குமிடையில் சுரங்க அமைச்சகத்தில் மாநில அமைச்சராகவும் இருந்தார்.2012 சூன் 12 அன்று, இவர் நெல்லூர் தொகுதிக்கான தேர்தலில் மேகபதி இராஜ்மோகன் ரெட்டியிடம் தோற்றார்.

தனிப்பட்ட வாழ்க்கை
------------------

டி. பாபு ரெட்டி, இருக்மிணி அம்மா ஆகியோருக்கு ஆந்திராவின் நெல்லூரில் பிறந்தார். ஐதராபாத்தின் நிசாம் கல்லூரியில் இயற்பியலில் இளம் அறிவியல் பட்டம் பெற்றார். தெலுங்குத் திரையுலகில் குணச்சித்திர நடிகராகவும், நகைச்சுவை நடிகராகவும் தயாரிப்பாளராகவும் இருந்த இரமண ரெட்டி இவரது மாமா ஆவார். திரைப்படத் தயாரிப்பாளர் டி. பட்டாபிராம ரெட்டியும் உறவினராவார்.

இவரது மனைவி டி. இந்திரா சுப்பராமி ரெட்டி, இவர் நிறுவிய *காயத்ரி ப்ராஜெக்ட்ஸ் லிமிடெட்* நிறுவனத்தின் தலைவராக உள்ளார்.

தொழிலதிபர்
----------

1967ஆம் ஆண்டில் ஆந்திராவில் அப்போதைய உலகின் மிகப் பெரிய அணையான நாகார்ஜுன சாகர் அணைத் திட்டத்தை நிர்மாணிப்பதில் இவர் செய்த பங்களிப்புக்காக அப்போதைய இந்தியப் பிரதமர் இந்திரா காந்தியிடமிருந்து தங்கப்பதக்கம் பெற்றார். இந்த அணையின் மண் ஒப்பந்தக்காரராக ரெட்டி இருந்தார்.

2004 முதல் திருமலை திருப்பதி தேவஸ்தானத்தின் தலைவராகவும், 1992இல் தேசிய பனோரமா விழா குழு, 1994 மற்றும் 1997ஆம் ஆண்டுகளில் தேசிய திரைப்பட விருது நடுவர் மன்றம், 1994இல் ஆந்திரப் பிரதேச கலாச்சார கூட்டமைப்பு ,1983-85 வரைமத்திய திரைப்பட தணிக்கை வாரியத்தின் உறுப்பினர் என பல்வேறு பதவிகளை வகித்துள்ளார்.

மேற்கோள்கள்
-----------

1. ↑  "40th National Film Awards". இந்திய சர்வதேச திரைப்பட விழா. Archived from the original on 2 June 2016. பார்க்கப்பட்ட நாள் 2 March 2012.
2. ↑  "40th National Film Awards (PDF)" (PDF). திரைப்பட விழாக்களின் இயக்ககம், இந்தியா. பார்க்கப்பட்ட நாள் 2 March 2012.
3. ↑  "Jagan's YSR Congress wins Nellore Lok Sabha, 14 assembly seats". India TV News. பார்க்கப்பட்ட நாள் 14 August 2012.
4. ↑  "Board of Directors". Gayatri Projects website. பார்க்கப்பட்ட நாள் 22 April 2014.

வெளி இணைப்புகள்
---------------

* Biographic details
**கடல் புறா** (Gull) இது துறைமுகம், கடற்கரை, உப்பங்கழி ஆகியவற்றைச் சார்ந்து வாழ்கிறது. இவை கூட்டமாகச் செம்பருந்து, பழுப்புத் தலைக் கடல் காகம் முதலியவற்றோடு சேர்ந்து துறைமுகப்பகுதிகளில் வட்டமிட்டுக் கொண்டிருக்கும். இது லாரிடே குடும்பத்தைச் சேர்ந்த பறவை ஆகும். இது மீன்கள், புழுபூச்சிகள், கப்பலிலிருந்து எறியப்படும் அழுகிய பண்டங்கள் முதலியவற்றை உண்கின்றன. பிற பறவைகளை அச்சுறுத்தி அவை தேடிய உணவை கவர்ந்து விடுகின்றன.

உடலமைப்பு
---------

சாம்பல் அல்லது வெண்மை நிறமாகவும், தலை, இறக்கை முனைகள் முதலியன கருமையாகவும் காணப்படும். இதற்கு நீண்ட கூர்மையான சிறகுகளும், குட்டையான கழுத்தும், காலும், சவ்வினால் இணைந்த கால்விரல்களும் , பிளவுபட்ட வாலும் உடையது. அதன் அலகு ஆப்பு வடிவில் இருக்கும்.

### வாழ்வியல்

அது புல் அல்லது கடல் தாவரங்களால் கூடுகளை அமைக்கும். இது தன் கூடுகளை மணல் மேட்டிலோ , சதுப்பு நிலத்திலோ, சிறு குன்றின் மீதோ, நீரின் மேற்பரப்பிலோ, மரத்தின் மேலும் இனத்திற்கேற்றவாறு அமைக்கும். ஒரே சமயத்தில் 2 அல்லது 3 முட்டைகளை இடும். ஆண் , பெண் இரு பாலினமும் அடைகாக்கும் பணியில் ஈடுபடும். 

#### வாழிடம்

ஐரோப்பாவிலும், நடு ஆசியாவிலும்,மேல் ஆசியாவிலும், வாழும்

சான்றுகள்
---------

1. ↑  அறிவியல் களஞ்சியம் தாெகுதி ஏழு தஞ்சாவுா் தமிழ் பல்கலைக்கழகம்
**கண்டதேவி சு. அழகிரிசாமி** (*Kandadevi S. Alagiriswamy*, 21 ஏப்ரல் 1925 – 13 அக்டோபர் 2000) தமிழக வயலின் இசைக்கலைஞர் ஆவார்.

இளமை வாழ்க்கை
-------------

இந்தியா, தமிழ் நாடு மாநிலம், சிவகங்கை மாவட்டம், தேவகோட்டை நகருக்கு அண்மையில் உள்ள கண்டதேவி என்னும் ஊரில் 1925 ஆம் ஆண்டு ஏப்ரல் மாதம் 21-ந் திகதி சுந்தரராஜ ஐயங்கார், அலமேலு அம்மாள் தம்பதியருக்கு மகனாகப் பிறந்தார்.

ஆரம்ப இசைப்பயிற்சியை அவரது தாத்தாவான ஸ்ரீநிவாச ஐயங்காரிடமும், கண்டதேவி செல்லம் ஐயங்காரிடமும் பெற்றார். பின்னர் வயலின் இசைக்கலைஞர் டி. சௌடையா அவர்களிடம் மேலதிக பயிற்சி பெற்றார்.

தொழில் வாழ்க்கை
---------------

மைசூரில் அவரது குரு டி. சௌடையாவின் வயலின் கச்சேரி நடைபெற்றபோது அவருடன் கூடவே வயலின் வாசித்தது இவரது அரங்கேற்ற நிகழ்ச்சியாக அமைந்தது.

அக்காலத்தில் புகழ்பெற்ற இசைக் கலைஞர்களான எம். எஸ். சுப்புலட்சுமி, எம். எல். வசந்தகுமாரி, பி. எஸ். நாராயணசாமி, இன்னும் பலருக்கும் பக்கவாத்தியமாக வயலின் வாசித்திருக்கிறார்.

1982 ஆம் ஆண்டில் லண்டனில் நடைபெற்ற இந்திய விழாவில் எம். எஸ். சுப்புலட்சுமி பாடியபோது அவருக்குப் பக்கவாத்தியமாக வயலின் வாசித்தார். அமெரிக்கா, இங்கிலாந்து, யப்பான், சிங்கப்பூர், இலங்கை போன்ற பல நாடுகளில் .நடைபெற்ற இசைக் கச்சேரிகளில் இவர் வயலின் வாசித்துள்ளார்.

விருதுகளும் பாராட்டுகளும்
-------------------------

* சங்கீத நாடக அகாதமி விருது (வயலின்), 1991
* தமிழ் நாடு அரசு வழங்கும் கலைமாமணி விருது (1978)
* காஞ்சி காமகோடி பீடம் வழங்கிய 'தந்தி நாத விசாரத' விருது
* இசை, கலைகள் அகாதமி வழங்கிய 'வாத்ய ரத்னா' விருது

இறப்பு
------

2000 ஆம் ஆண்டு அக்டோபர் 13-ந் திகதி சென்னையில் காலமானார். அப்போது அவருக்கு வயது 75.

மேற்கோள்கள்
-----------

1. ↑  "Kandadevi S. Alagiriswamy" (in ஆங்கிலம்). Archived from the original on 19 ஜனவரி 2021. `{{cite web}}`: Check date values in: `|archivedate=` (help)
2. 1 2 3  "Kandadevi S. Alagiriswamy" (in ஆங்கிலம்). Archived from the original on 2019-12-28. பார்க்கப்பட்ட நாள் 2021-12-25.
3. 1 2  "Violinist Kandadevi Alagiriswamy passes away" (in ஆங்கிலம்). 20 அக்டோபர் 2000. Archived from the original on 2021-12-24. பார்க்கப்பட்ட நாள் 2021-12-25.

வெளி இணைப்புகள்
---------------

* யூடியூபில் இந்திய விழா, லண்டன், 1982 - எம். எஸ். சுப்புலட்சுமிக்குப் பக்கவாத்தியமாக வயலின் வாசிக்கிறார்
* யூடியூபில் சோவியத் ஒன்றியத்தில் எம். எஸ். சுப்புலட்சுமியின் இசைக்கச்சேரி,1987 - அழகிரிசாமி வயலின் வாசிக்கிறார். (அவரது முகத்தோற்றம் தெரிகிறது)
**சு. அறிவுக்கரசு** (1 நவம்பர் 1940 - 22 சனவரி 2024) தமிழ்நாட்டைச் சேர்ந்த திராவிட இயக்கச் செயல்பாட்டாளர், எழுத்தாளர், மற்றும் பேச்சாளர் ஆவார். திராவிடர் கழகத்தின் (தி.க.) செயலவைத் தலைவராகத் தன் மறைவு வரை பணியாற்றினார்.

தொடக்க வாழ்க்கை
---------------

அறிவுக்கரசு கடலூரில் 1 நவம்பர் 1940 அன்று தையல் நாயகி - சுப்பிரமணியன் இணையருக்கு மகனாகப் பிறந்தார். இவருடைய தந்தை, சுயமரியாதைக் கொள்கைளில் பற்றுக் கொண்டு வாழ்ந்தவர்.

பள்ளிக் கல்வியைக் கடலூரில் பயின்ற அறிவுக்கரசு சமூகவியலில் முதுகலைப் பட்டத்தையும், எம்.பில்.என்னும் ஆய்வுப் பட்டத்தையும் (அரசுப்பணியிலிருந்து ஓய்வுபெற்றபின்) அண்ணாமலைப் பல்கலைக்கழகத்தில் படித்தார்.

இவர் இணையர் ரஞ்சிதம், 2003-இல் காலமானார். இவர்களுக்கு மூன்று மகள்களும் ஒரு மகனும் உள்ளனர்.

அரசுப் பணி
----------

இளநிலை எழுத்தர் என்னும் தொடக்க நிலைப் பதவியிலிருந்து திட்ட அலுவலக ஆணையர், மாவட்ட வருவாய் அலுவலர், பொறுப்பு மாவட்ட ஆட்சியர் என்னும் உயர் பதவிகள் வரை (கெசட் பதவி) உயர்ந்தார். தமிழ்நாடு அரசு அலுவலர் ஒன்றியத்தில் பொதுச் செயலாளராகவும் மாநிலத் தலைவராகவும் இருந்தார். இச்சங்கத்தின் சார்பாக வெளிவந்த 'பொது ஊழியன்' என்னும் இதழுக்கு ஆசிரியராகவும் இருந்தார்.

இயக்கப்பணி
----------

*பொது ஊழியன்*, *விடுதலை*, *உண்மை*, *பெரியார் பிஞ்சு*, *மாடர்ன் ரேசனலிஸ்ட்* ஆகிய இதழ்களில் பகுத்தறிவுக் கருத்துகளையும் சீர்திருத்தச் சிந்தனைகளையும் எழுதினார். சர்வாகான், மதிமன்னன், அரசு, கட்டியக்காரன் பாடினி செங்கோ ஆதிரை அனிச்சம் ஆகிய புனைப் பெயர்களில் எழுதினார்.

பகுத்தறிவாளர் கழகம், திராவிடர் கழகம் (தி.க.) ஆகிய அமைப்புகளில் பல்வேறு பொறுப்புகளை ஏற்றும் மேடைகளில் இயக்கக் கொள்கைகளைப் பரப்புரை செய்தார். தம் இளைய மகளுக்கு சாதி மறுப்புத் திருமணம் கொள்கை நோக்கில் செய்து வைத்தார். தம் பிள்ளைகளுக்கும் பெயரப் பிள்ளைகளுக்கும் தூயத் தமிழ்ப்பெயர்களைச் சூட்டியுனார்.

திராவிட முன்னேற்றக் கழகத்துக்கு (தி.மு.க.) ஆதரவாக தேர்தல் பிரச்சாரங்களை மேற்கொண்டு வந்தார்.

எழுதிய நூல்கள்
--------------

இவர், 37 நூல்களை எழுதி வெளியிட்டுள்ளார்.

* பெரியார் பன்முகம்
* பெரியார் மானுடம்
* பெண்
* அறிவோம் இவற்றை
* இந்து ஆத்மா நாம்
* தென்றல்ல புயல்
* புராணங்கள் 18+1
* அச்சம் + அறியாமை = கடவுள்
* அம்பேத்கர் வாழ்வும் பாடமும்
* அவர்தாம் புரட்சிக் கவிஞர் பார்
* முட்டையும் தட்டையும்
* உலகப் பகுத்தறிவாளர்கள்
* ஆலிவுட் கலைவாணர் சார்லி சாப்ளின்
* திராவிடர் கழகம் கட்சி அல்ல புரட்சி இயக்கமே
* இந்து மாயை
* அதற்கு வயது இதுவன்று
* நீதிக்கட்சியும், சமூக நீதியும் (2024)

மறைவும் பின்நிகழ்வுகளும்
------------------------

கடலூரில் வாழ்ந்துவந்த அறிவுக்கரசு, 22 சனவரி 2024 அன்று தன் 84-ஆம் அகவையில் காலமானார்.

இதைத் தொடர்ந்து பிப்ரவரி 2 அன்று தி.க. செயலவைத் தலைவராக வழக்குரைஞர் ஆ. வீரமர்த்தினி தேர்வானார்.

புகழ்
-----

ஐக்கிய அமெரிக்காவைத் தலைமையிடமாகக் கொண்ட உலகத் தமிழ்ப் பல்கலைக் கழகம், அறிவுக்கரசுக்கு மதிப்புறு முனைவர் (Doctor of Literature) பட்டத்தை 2022ஆம் ஆண்டு வழங்கி சிறப்பித்தது.

உசாத்துணை
---------

சு.அறிவுக்கரசு பவழ விழா மலர் , வெளியீடு: அறிவகம் 66,மின் நகர் 
திருப்பாதிரிப்புலியூர் கடலூர்-2



1. 1 2 3 4 5  . `{{cite web}}`: Missing or empty `|title=` (help)
2. ↑  Venkat Raman. "Subramanian Arivukkarasu, a bastion of equity passes away".
3. ↑  "திராவிடர் கழக செயலவைத் தலைவராக வழக்குரைஞர் ஆ.வீரமர்த்தினி தேர்ந்தெடுக்கப்பட்டார் – தமிழர் தலைவர் ஆசிரியர் வாழ்த்து!". *' 'விடுதலை' '*. 3 பிப்ரவரி 2024. `{{cite web}}`: Check date values in: `|date=` (help)
**இந்திய பொன்னுத் தொட்டான்** அல்லது **இந்திய தோட்டக்கள்ளன்** ("*Indian Pitta*", *Pitta brachyura*) என்பது ஓர் இடைப்பட்ட அளவுள்ள குருவி வரிசையைச் சேர்ந்த பறவை ஆகும். இவை பொதுவாக மரக்கிளைகளில் வந்து அமரும் வகைப் பறவைகளும் குயிலும் (பாடும்) பறவைகளும் ஆகும். இமயமலைக்குத் தெற்கே இனப்பெருக்கம் செய்யும் இப்பறவை குளிர்காலத்தில் தென்னிந்தியாவிற்கும் இலங்கைக்கும் வலசைப் போகும்.

 டேக் செய்யப்பட்ட தோட்டக்கள்ளன். இடது காலில் காணப்படும் டேக். கிண்டி பொறியியல் கல்லூரி,சென்னையில் எடுத்த படம்
இது சுலபமாக நம் கண்களில் படுவதில்லை, ஏனெனில், இந்தப் பறவை சாதாரணமாக மற்ற பறவைகளைப் போல் உயரப் பறப்பதில்லை. இலைகள் அடர்ந்த கிளைகள் இடையே கிளைக்குக் கிளை சென்று கொண்டிருக்கும். இது இரை தேடும்போது தரையிலேயே தத்தித் தத்திச் சென்று இலை சரகுகளுக்கு கீழே உள்ள புழு பூச்சிகளைத்தேடி உண்ணும். பொன்னுத் தொட்டான் தேவை ஏற்படும் போது சற்றே பறந்து தாழ உள்ள மரக் கிளைகளில் உட்காரும். இதன் வண்ணம் கிளைகளில் உள்ள இலைகள் மற்றும் தரையில் கிடக்கும் இலை சரகுகளுடன் ஒன்றி விடுவதால் இது நம் கண்களுக்குப் புலப்படுவதில்லை.

பெயர்க்காரணம்
-------------

பச்சைக்காடை அளவிடப்படுகிறது
*பிட்டா* என்றால் "சிறு பறவை" என்று தெலுங்கில் பொருள். இந்தியில் இதன் பெயர் நவ்ரங். அதாவது ஒன்பது நிறங்கள் என்று பொருள். வானவில்லின் ஏழு நிறங்களுடன் கருப்பு, வெள்ளை நிறங்கள் இரண்டும் சேர்ந்து ஒன்பது வண்ணங்களாகிறது.

பஞ்சவர்ணக் குருவி
-----------------

இதன் சிறகுப் போர்வையில் பல நிறங்களைக் காணலாம் - பச்சை நிற முதுகு, நீல நிறமும் கருப்பு-வெள்ளைமும் கொண்ட இறக்கை, மஞ்சட்பழுப்பு நிற அடி, கருஞ்சிவப்புப் பிட்டம், கண்ணையொட்டி கருப்பு வெள்ளைப் பட்டைகள் - எனவே தான் இதற்கு **பஞ்சவர்ணக் குருவி** என்றொரு பெயருண்டு; மேலும் இதற்கு **ஆறுமணிக்குருவி, பொன்னுத் தொட்டான், பச்சைக்காடை, காசிக்கட்டிக் குருவி, காசுக்கரடி, கஞ்சால் குருவி, காளி** (மலையாளத்தில்) எனப் பல பெயர்களுண்டு.

வகைகள்
------

ஆசிய தோட்டக்கள்ளன் நான்கு வகைப்படும். 

1. தோட்டக்கள்ளன்-இந்தியன் பிட்டா-*பிட்டா பிராக்கியூரா*
2. ஃபேரி பிட்டா - *பி. நிம்பா*
3. நீலவிறக்கை பிட்டா - Blue-winged Pitta - *பி. மொலுசென்சிசு*
4. அலையாத்தி பிட்டா - Mangrove Pitta - *பி. மெகாரின்கா*

மேற்கோள்கள்
-----------

1. 1 2  BirdLife International (2012). "*Pitta brachyura*". *IUCN Red List of Threatened Species* **2018**: e.T22698681A93696932. doi:10.2305/IUCN.UK.2016-3.RLTS.T22698681A93696932.en. . |date= / |doi= mismatch
2. ↑  Dickinson, E. C.; Dekker, R. W. R. J.; Eck, S.; Somadikarta, S. (2000). "Systematic notes on Asian birds. 5. Types of the Pittidae". *Zoologische Verhandelingen* **331**: 101–119. .
3. ↑  Whistler, H. (1949). *Popular Handbook of Indian Birds* (4th ). Gurney and Jackson. பக். 275–277. .
4. ↑  தமிழில் பறவைப் பெயர்கள் - க. ரத்னம் - பக். 52
5. ↑  "orientalbirdclub.org". Archived from the original on 2008-06-04. பார்க்கப்பட்ட நாள் 2011-01-20.

வெளி இணைப்புகள்
---------------

* Videos and media from HBW
* Pictures

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q655145
* விக்கியினங்கள்: Pitta brachyura
* ADW: Pitta\_brachyura
* Avibase: DE63114FF792FC2D
* BirdLife: 22698681
* ஈபேர்டு: indpit1
* EoL: 919372
* EPPO: PITTBR
* Euring: 9510
* GBIF: 2489507
* iNaturalist: 14388
* IRMNG: 10861530
* ITIS: 562223
* IUCN: 22698681
* என்.சி.பி.ஐ: 397307
* Xeno-canto: Pitta-brachyura

 |
**கதாகாலட்சேபம்** (ஒலிப்புⓘ) அல்லது **அரிகதை**, **காலட்சேபம்,** **அரிகதா காலட்சேபம்** (Kathakalakshepa) என்பது பழைய காவியங்களான இராமாயணம், மகாபாரதம் போன்றவையும் புராணங்களையும் வேறு கதைகளையும் இசை/ உரைநடைவழி குறிப்பிட்ட பாணியில் நிகழ்த்திக் காட்டுவது ஆகும்.

வரலாறு
------

இக்கலையானது மராட்டியத்தில் தோன்றியது. மராட்டிய துக்காராம், ராமதாஸ், ஜனேஸ்வரர் போன்றோர் பாகவதம், ராமாயணம், பாரதக் கதைகளைப் பாடிய முறைதான் மராட்டிய மண்ணில் கதாகாலட்சேபம் தோன்றக் காரணம் என்பார்கள். இது பாண்டுரங்க பண்டரிநாத வழிபாட்டு மரபிலிருந்து வந்தது என்றும் கூறுகிறார்கள். தஞ்சை மராட்டிய அரசர்களின் காலத்தில் தமிழகத்தில் இது பரவியது.

நிகழ்த்தும் முறை
----------------

கதாகாலட்சேபத்துக்குரிய இசைக்கருவிகள் ஆர்மோனியம் அல்லது வயலின், மிருதங்கம், சிப்ளாக்கட்டை, ஜால்ரா என்னும் தாளம் போன்றவை இருப்பது பொதுமரபு. சில பாகவதர் குழுக்களில் அவர்களின் வசதிக்கேற்ப வேறு கூடுதல் இசைக்கருவிகளயும் பயன்படுத்தியுள்ளனர். கதாகாலட்சேப நிகழ்ச்சி மணிகணக்கில் நிகழ்தப்படும். தமிழ், சமஸ்கிருத கலப்பில் பிராமணப் பேச்சு வழக்கில் கதை விளக்கம் அமைந்திருக்கும், பாட்டுகள் கர்னாடக, இந்துஸ்தானி இசையிலும் நாட்டார் இசை வடிவிலும் இருக்கும், பார்சி அரங்கின் செல்வாக்கும் இதில் உண்டு.

மேற்கோள்கள்
-----------

1. ↑  "மக்களை மகிழ்வித்த கதாகாலட்சேபம், வரலாற்று நினைவாக மாறிவருகிறது". *கட்டுரை*. தினமலர். 21 மே 2016. பார்க்கப்பட்ட நாள் 11 செப்டம்பர் 2017. `{{cite web}}`: Check date values in: `|accessdate=` (help)
2. ↑  அ. கா. பெருமாள். "கதாகாலட்சேபம்: ஒரு முன்கதைச் சுருக்கம்". *கட்டுரை*. தி இந்து. பார்க்கப்பட்ட நாள் 11 செப்டம்பர் 2017. `{{cite web}}`: Check date values in: `|accessdate=` (help)
துருவ பலைவானம்
**துருவ பாலைவனம்** (*polar desert*) என்பது வருடாந்திர மழைப்பொழிவு 250மிமீ இற்கும் குறைவாகவும், சராசரி வெப்பநிலை வெப்ப மாதங்களில் 10°செ இற்கும் குறைவாக இருக்கும் பகுதிகளைக் குறிக்கும். பூமியில் உள்ள துருவ பாலைவனங்கள் சுமார் 5,000,000 சதுரகிமீ பரந்துள்ளது. இவ்விடங்களில் அதிகமாக இருப்பது படுகைப்பாறையும் சரளைக்கல் சமவெளியுமே.

துருவ பாலைவனம், இரண்டு துருவ பல்லுயிர்த்தொகுதியில் ஒன்றாகும்: துருவ பாலைவனங்கள், மற்றும் ஆர்ட்டிக் துருவப்பகுதி ஆகியவை. இந்த பல்லுயிர்த்தொகுதிகள் பூமியின் துருவங்களில் அமைந்திருக்கின்றன, குறிப்பாக, ஆர்க்டிக், வட அமெரிக்காவின் வடகோடி, ஐரோப்பா, ஆசியா மற்றும் அன்டார்டிகா. துருவ பாலைவனங்கள் ஆர்டிக் மற்றும் அண்டார்டிக்காவில் அமைந்துள்ளன. கோடைக்காலத்தில் தாவரம் மற்றும் விலங்குகள் வாழ்வதற்கு உதவும் துருவங்கள் போல் இல்லாமல் துருவ பாலைவனங்கள் எப்போதும் நிலையான பனிக்கட்டி அடுக்குகளை கொண்ட தரிசாக இருக்கின்றது.. எனினும் வாழமுடியாத சூழ்நிலையில் கூட உயிர் இருந்ததற்கான ஆதாரங்கள் இருக்கின்றன. அடர்த்தியான் பனிக்கட்டியில் கரிம மற்றும் கனிமப் பொருட்களின் படிவுகள் இருக்கின்றன. இதனால் நுண்ணுயிரிகள் வாழக்கூடிய சூழ்நிலை உள்ளது. இந்த உயிரிகள் சைனொபாக்டீரியத்துடன் தொடர்பு கொண்டவை, இவற்றின் பல்வேறு பணிகள் குறிப்பாக உருகும் நீரிலிருந்து கரியமிலவாயுவை நிலைநாட்டுவது ஆகும்.

வெப்பநிலை துருவ பாலைவனத்தில் மாறிக்கொண்டே இருக்கும், அடிக்கடி நீரின் உருகுநிலையையும் தாண்டிவிடும்.

அனேகமாக அன்டார்டிகாவின் உட்பகுதி அடர்ந்த பனிக்கட்டியையும் தாண்டி பாலைவனமாக உள்ளது. மாறாக, அன்டார்டிகாவின் மக்முர்டோ வறண்ட பள்ளத்தாக்குகள், ஆயிரம் ஆண்டுகளாக கடபாடிக் காற்றின் காரணமாக பனிக்கட்டியே இல்லாமல் இருந்தாலும், அவைகள் துருவ பாலைவனமாக இருப்பதில்லை.

ஒப்பீட்டளவில் துருவ பாலைவனங்கள் பனியுகத்தில் அதிகமாக இருந்திருக்கும், ஏனெறால் பனியுகம் வரண்டு இருக்கும்.

காலநிலை அறிவியலாளர்கள் வெப்பமயமாதலால் துருவ பல்லுயிர்த் தொகுதிகளில் உள்ள பனிக்கட்டிகள் பாதிப்படையும் என கவலை தெரிவிக்கின்றனர்.

மேற்கோள்கள்
-----------

1. ↑  Woodford, Chris (2011). *Arctic Tundra and Polar Deserts*. Chicago, Illinois: Heinemann-Raintree Books. பக். 6–7. பன்னாட்டுத் தரப்புத்தக எண்:978-1-432-94172-7. .
2. ↑  Priscu, John C. et al (1998). "Perennial Antarctic lake ice: an oasis for life in a polar desert". *Science* **280.5372**: 2095–2098.
**கப்சா** *(Kabsa)*(அரபு மொழி: كبسة‎ *கப்சா*) என்பது கலப்பு அரிசி உணவாகும். இது சவுதி அரேபியாவில் உருவான உணவாகும். ஆனால் இன்று பொதுவாக வளைகுடா நாடுகளில் பல அரபு நாடுகளில் தேசிய உணவாகக் கருதப்படுகிறது.

இந்த உணவானது அரிசி மற்றும் இறைச்சி கலந்து தயாரிக்கப்படுகிறது. இது பெரும்பாலும் சவுதி அரேபியா, குவைத்து, பகுரைன், கத்தார், ஐக்கிய அரபு அமீரகம், ஓமான், யெமன், தெற்கு ஈராக்கு, அகுவாசு (ஈரான்) மற்றும் இசுரேலில் உள்ள நெகேவ் பாலைவனம் போன்ற நாடுகளில் பயன்படுத்தப்படுவதைக் காணலாம். இந்த உணவானது பிரபலமாக *மக்பூசு/மச்பூசு makbūs / machbūs* என்று அறியப்படுகிறது مكبوس/مچبوس வளைகுடா pron .: [mɑtʃˈbuːs])

சொற்பிறப்பியல்
--------------

இந்த சொல்லானது கபாசா (அரபு மொழி: كبس‎ ), எனும் சொல்லிலிருந்து தோன்றியதாகும். இதற்கு அழுத்து அல்லது பிழி என்பது பொருள்; இது சமையலில் பயன்படுத்தப்படும் நுட்பத்தைக் குறிப்பிடுகிறது. இங்குச் சமையலில் பயன்படுத்தப்படும் பொருட்கள் அனைத்தும் ஒரு பானையில் சமைக்கப்படுகின்றன.

தேவையான பொருட்கள்
-----------------

இந்த உணவு பொதுவாக அரிசி (பாசுமதி), இறைச்சி, காய்கறிகள் மற்றும் மசாலா கலவையுடன் தயாரிக்கப்படுகின்றன. பல வகையான கப்சாக்கள் உள்ளன. ஒவ்வொரு வகையும் தனித்துவம் மிக்கது. கலந்து தயாரிக்கப்பட்ட கப்சா மசாலா கலவை இப்போது வணிகரீதியாகத் தயாரிக்கப்பட்டு சந்தைகளில் கிடைக்கின்றன. இதனால் தயாரிப்பு நேரம் குறைக்கின்றன. இவை பாரம்பரிய கப்சாவிலிருந்து மாறுபட்ட சுவையைக் கொண்டிருக்கின்றன. கப்சாவில் பயன்படுத்தப்படும் மசாலாப் பொருட்கள் பெரும்பாலும் அதன் சுவைக்குக் காரணமாகின்றன; இவை பொதுவாகக் கருப்பு மிளகு, கிராம்பு, ஏலக்காய், குங்குமப்பூ, இலவங்கப்பட்டை, எலுமிச்சை, பிரியாணி இலைகள் மற்றும் ஜாதிக்காய். மசாலாப் பொருட்களுடன் பயன்படுத்தப்படும் மிகமுக்கிய மூலப்பொருள் இறைச்சி. பொதுவாகக் கோழி, ஆடு, ஆட்டுக்குட்டி, ஒட்டகம், மாட்டிறைச்சி, மீன் அல்லது இறால் பயன்படுத்தப்படுகிறது. சிக்கன் *மச்சபசில்*, முழு கோழி பயன்படுத்தப்படுகிறது. மசாலா, அரிசி மற்றும் இறைச்சி கலவையானது பாதாம், பைன் கொட்டைகள், வேர்க்கடலை, வெங்காயம் மற்றும் உலர்திராட்சை போன்ற மசாலா பொருட்களால் சுவையூட்டப்படுகிறது. சூடாகப் பரிமாறப்படும் கப்சா வீட்டில் தயாரிக்கப்பட்ட ஒருவகை தக்காளி சட்னி கலந்து பயன்படுத்தப்படுகிறது .

சமைக்கும் முறைகள்
-----------------

 பாரசீக வளைகுடாவில் உள்ள அரபு நாடுகளில் கப்சா *மச்ச்பாஸ்* என்றும் அழைக்கப்படுகிறது.
கப்சாவில் பயன்படுத்தப்படும் இறைச்சியை பல்வேறு வழிகளில் சமைக்கலாம். இறைச்சி தயாரிப்பதற்கான பிரபலமான வழி மண்டி என்று அழைக்கப்படுகிறது. இது யேமனில் தோன்றிய ஒரு பழங்கால நுட்பமாகும். இம்முறையில் இறைச்சியினை மூடப்பட்டிருக்கும் நிலத்தின் ஆழமான துளை ஒன்றில் இறைச்சியானது பார்பிக்யூ செய்யப்படுகிறது. கப்சாவுக்கு இறைச்சியைத் தயாரித்துப் பரிமாறுவதற்கான மற்றொரு வழி மத்த்பி ஆகும். இங்குப் பதப்படுத்தப்பட்ட இறைச்சியானது தட்டையான கற்களில் வறுக்கப்படுகிறது. இவை எரியும் *எம்பர்களின்* மேல் வைக்கப்படுகின்றன. மூன்றாவது நுட்பம், *மேட்கட்*, அழுத்தக் சமைப்புக் கலனில் (குக்கரில்) இறைச்சியைச் *சமைப்பதாகும்*.

மேலும் காண்க
------------

* அரபு உணவு
* மண்டி

மேற்கோள்கள்
-----------

1. ↑  "Al Kabsa - Traditional Rice dish". *Food.com*. பார்க்கப்பட்ட நாள் 23 June 2012.
2. ↑  "How to Make Kabsa". Archived from the original on 17 டிசம்பர் 2011. பார்க்கப்பட்ட நாள் 23 June 2012. `{{cite web}}`: Check date values in: `|archive-date=` (help); Unknown parameter `|=` ignored (help)
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Xiphophorus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**கத்திவால் மீன்** (*Green swordtail*) நன்னீர் மற்றும் உவர் நீர் போன்றவற்றில் வாழும் இவ்வகையான மீன் இனம் மத்திய அமெரிக்கப் பகுதியில் காணப்படுகிறது. இவற்றின் குடும்பப்பெயர் பொசிடெசு (Poeciliidae) எனவும் இதன் உயிரியல் வரிசை கெபிரின்டொடிபொரம் (Cyprinodontiformes) எனவும் வகைப்படுத்தப்பட்டுள்ளது.

இதன் பக்கவாட்டில் மஞ்சள் கோடுகளுடனும், கத்திபோன்ற வால்துடுப்பு நீட்சி பெற்றும் காணப்படுகிறது. இவற்றில் ஆண்கள் போர் குணம் கொண்டவையாகக் காணப்படுகிறது. இவற்றில் காணப்படும் பெண் இனம் கத்தி அமைப்பு அற்றவையாகக் காணப்படுகிறது. இவ்வகை மீன்கள் அனைத்துண்ணி வகையைச் சார்ந்தது ஆகும். இவற்றுள் பொன்னிற கத்திவால், அன்னாசி கத்திவால், சிவப்பு வால் கத்திவால்]], யாழ் கத்திவால், மற்றும் கருமைக் காலிக்கோ நிறக் கத்திவால் போன்ற வகைகள் உள்ளன.

மேற்கோள்கள்
-----------

1. ↑  "Xiphophorus hellerii". *FishBase*. Ed. Ranier Froese and Daniel Pauly. November 2013 version. N.p.: FishBase, 2013.